จุดเชื้อไฟความโรแมนติกใหม่อีกครั้ง การช่วยงานบ้าน มีความรู้สึกดีๆ ร่วมกัน
ทำให้ภรรยาของคุณรู้สึกดีโดยการพูดชม หรือสรรเสริญเธอ ให้คิดถึงคำชมที่คุณเคยบอกเธอเมื่อคุณเริ่มออกเดทกับเธอเป็นครั้งแรก และพูดประโยคนั้นอีกครั้ง และให้เหตุผลว่าสิ่งเหล่านั้นทำให้คุณรักเธอเพิ่มมากขึ้นได้อย่างไร  เริ่มต้นวันใหม่โดยการพูดชมภรรยาของคุณ บอกให้เธอรู้ว่าเธอสวยแค่ไหน และคุณโชคดีมากแค่ไหนที่มีเธอ รักษาความสม่ำเสมอ หากเธอปฏิเสธคำชมของคุณ หรือเธอตัดบท เพราะเธอไม่คิดว่าคุณพูดชมเธออย่างจริงใจ ให้คุณบอกเธอซ้ำแล้วซ้ำเล่า และมองไปที่ดวงตาทั้งคู่ของเธอ จากนั้นให้กอดเธอ และบอกให้เธอรู้ว่าคุณจริงจัง การพูดชมภรรยาของคุณทางอ้อม คือการหยุดการจ้องมองผู้หญิงอื่น การชำเลืองมองอย่างไม่มีพิษมีภัยไม่เคยทำร้ายใคร แต่หากคุณจ้องมอง หรือแสดงความคิดเห็น มันจะทำร้ายความรู้สึกของภรรยาคุณ ให้คุณโฟกัสไปที่ภรรยาของคุณ มันจะทำให้เธอรู้สึกชื่นชมคุณ โอ้อวดเธอกับคนอื่น หากเธอได้ยิน เธอจะเทิดทูนบูชาคุณ หรือในท้ายที่สุด คนบางคนจะบอกเธอถึงสิ่งที่คุณพูด และเธอจะรู้สึกชื่นชมคุณ นี่ไม่ได้หมายความว่า คุณจำเป็นต้องออกไปข้างนอก และซื้อเครื่องเพชรราคาแพง เสื้อผ้า หรือกระเป๋าถือให้เธอ แต่ให้เป็นสิ่งที่คุณได้คิดไตร่ตรองไว้ เช่น เซอร์ไพรส์ด้วยการถูหลังให้ โรยกลีบกุหลาบลงไปในอ่างน้ำอุ่นที่เตรียมไว้ให้เธอ หรือส่งช่อดอกไม้ไปให้เธอที่ที่ทำงาน   ซื้อเสื้อคลุมยาวที่สะดวกสบายให้เธอ เพื่อที่เธอจะห่อหุ้มตัวหลังจากขึ้นมาจากอ่างน้ำอุ่น หรืออาบน้ำเสร็จ ให้เวลาเธออยู่ตามลำพังเพื่อผ่อนคลาย และทำในสิ่งที่เธอต้องการทำในบ้าน ทำอาหารมื้อเย็นสุดโปรดให้เธอ โดยเธอไม่ต้องทำอะไรเลย เพียงแค่นั่งรับประทานอาหารมื้อเย็นกับคุณเท่านั้น หาซื้อรองเท้าสวมเดินในบ้านที่ทำมาจากกำมะหยี่ขนยาวให้เธอ เตรียมที่จะไปปิกนิกกันตามลำพัง และเลือกสถานที่ที่น่าดึงดูดใจ เครื่องอาบน้ำที่มีกลิ่นหอมบ่อยครั้งเป็นตัวช่วยที่ได้ผล ทำให้อ่างอาบน้ำดูน่าดึงดูดใจ โดยการเตรียมน้ำอุ่นให้เต็มอ่าง และโรยด้วยกลีบกุหลาบ จากนั้นให้จัดเตรียมเสื้อคลุมยาว และรองเท้าสวมเดินในบ้านที่ทำมาจากกำมะหยี่ขนยาวให้พร้อม หลังจากเธอขึ้นจากอ่างอาบน้ำ ช็อกโกแลต บ่อยครั้งเป็นตัวช่วยที่ได้ผล ผู้หญิงชอบที่จะได้รับจดหมายรักจากคนที่พวกเขาเป็นห่วงเป็นใยมากที่สุด และในโลกปัจจุบัน เป็นเรื่องยากที่พวกเธอจะได้รับจดหมายรักจากใครบางคน การส่งข้อความ เช่น “ผมกำลังคิดถึงคุณ” ทวีตข้อความ หรือส่งอีเมลเป็นเรื่องที่ดี แต่การเขียนตัวหนังสือลงบนกระดาษและผนึกใส่ซองที่จ่าหน้าซองถึงเธอ เป็นเรื่องที่สุดแสนพิเศษ เธอจะรู้สึกว่าเป็นของขวัญที่มีความหมาย  เขียนความคิด และความทรงจำที่สุดแสนโรแมนติกที่สุดลงบนกระดาษเขียนจดหมายที่ดูดีมีราคา และพรมกลิ่นน้ำหอมที่เธอโปรดปรานลงบนกระดาษ จงเป็นคนโรแมนติก และเขียนจดหมายถึงเธอทุกสัปดาห์ อย่าลอกข้อความที่คุณพบจากอินเตอร์เน็ต แน่ใจว่าข้อความในจดหมายมาจากความคิดของคุณเอง และมีความจริงใจ โดยการแสดงความรู้สึกชื่นชมของคุณ และอธิบายความรู้สึกของคุณอย่างชัดเจน ในขณะที่คุณบรรยายความคิดของคุณเป็นตัวหนังสือ นี่จะช่วยให้คุณเขียนจดหมายออกมาจากตัวตนจริงๆ ของคุณ ลองเขียนบทกลอน ถึงแม้ว่าคุณจะไม่เคยเขียนบทกลอนมาก่อน แต่เธอจะรู้สึกชื่นชมในความพยายามของคุณอย่างแน่นอน นี่ไม่ได้หมายถึงการออกเดทในรูปแบบทั่วๆ ไป เช่น การไปรับประทานอาหารมื้อเย็น และการดูหนังที่ดูน่าเบื่อ แต่ให้ลองทำสิ่งที่ไม่เคยทำมาก่อน ดูดลบันดาลใจ หรือผาดโผนผจญภัย ที่จะสร้างความจำทรงจำที่โรแมนติก และตราตรึงไปตลอดชีวิตให้กับคุณทั้งคู่   ลองทำสิ่งที่ไม่ได้มีการวางแผน และผาดโผนผจญภัย เช่น มาถึงสนามบินโดยไม่มีกระเป๋าเดินทาง หรือไม่รู้จุดหมายที่จะไป ก่อนจะนั่งเครื่องบินไปสถานที่ที่คุณไม่เคยไปมาก่อน ทำสิ่งที่ดูดลบันดาลใจ เช่น เข้าร่วมการทำกิจกรรมใหม่ๆ ด้วยกัน ลองทำเครื่องปั้นดินเผา เล่นสเก็ตน้ำแข็ง หรือลงคอร์สการนวดเพื่อกระตุ้นความรู้สึก มองหาบางสิ่งบางอย่างใหม่ๆ เช่น การขี่บอลลูน การขี่ม้า หรือการปีนเขา ข้อดีของชีวิตสมรสที่ยาวนาน คือคุณสร้างความทรงจำที่ดีร่วมกันมากมาย อย่าปล่อยให้ความทรงจำเหล่านั้นคงอยู่แค่ในอัลบั้มรูปถ่าย หรือความทรงจำ ให้ปลดเปลื้องพวกมันออกมา ให้ปรนนิบัติภรรยาของคุณ เหมือนเธอเป็นแฟนของคุณซ้ำไปซ้ำมา  เดินทางไปสถานที่ที่คุณพบกันเป็นครั้งแรก จูบเธอ และพูดชมเธอ เหมือนกับที่คุณเคยได้พยายามทำเพื่อเอาชนะใจเธอ แวะร้านอาหารที่คุณเคยออกเดทกันครั้งแรก หรือไปโรงหนังที่คุณดูหนังด้วยกันเป็นครั้งแรก นั่งดูวิดีโอแต่งงานร่วมกันอีกครั้ง บอกเธอว่าเธองดงามมากแค่ไหนในวันสุดแสนพิเศษนั้น และยังคงงดงามจวบจนวันนี้ คนส่วนมากคิดแค่ว่าควรมีเซ็กส์กี่ครั้งในหนึ่งสัปดาห์ หรือยุ่งอยู่กับงาน ลูกๆ หรือความรับผิดชอบอื่นๆ ที่ทำให้เซ็กส์กลายเป็นมากกว่าการกระทำที่แสดงออกถึงความรักสนิทสนมของคนสองคน ลองใช้เวลาหนึ่งวันในสัปดาห์ที่จะละทิ้งทุกอย่าง และมีความรู้สึกปรารถนาความเป็นส่วนตัวกับภรรยาของคุณอย่างลึกซึ้ง โดยการใช้เวลาที่มีคุณภาพกับเธอบนเตียงนอนร่วมกัน แสดงให้เธอเห็นว่าการร่วมรักกับเธอยังคงเป็นเรื่องที่สำคัญสำหรับคุณ  ไม่มีข้อกำหนดถึง “ปริมาณการมีเซ็กส์ที่เหมาะสม” ที่คู่แต่งงานควรต้องมี อย่างไรก็ตาม ให้คุณโฟกัสไปที่คุณภาพมากกว่าปริมาณ หากคุณกำลังพยายามทำให้ภรรยาของคุณรักคุณได้อีกครั้ง ให้ความสำคัญกับการกระทำที่สุดแสนพิเศษต่างๆ ที่จะแสดงให้ภรรยาของคุณรู้สึกว่าคุณกำลัง “ร่วมรัก” มากกว่า “การมีเซ็กส์” ถึงแม้ว่ามันเป็นเรื่องดีที่จะจุดเทียน หลังจากนอนแช่น้ำอุ่นในอ่างอาบน้ำ และเปิดเพลงคลอเบาๆ เพื่อสร้างบรรยากาศให้เต็มไปด้วยความโรแมนติก แต่คุณภาพไม่จำเป็นต้องหมายถึงความโรแมนติก การมีเซ็กส์อย่างมีคุณภาพควรเป็นเรื่องของความเป็นส่วนตัวระหว่างคนสองคน และความปรารถนาเพื่อแสดงให้ภรรยาของคุณเห็นว่าคุณรักเธออย่างแท้จริง รักษาสุขภาพ และสุขอนามัยของตัวคุณให้ดี ภรรยาของคุณจะรู้สึกภูมิใจที่ได้อยู่ข้างๆ คุณ หากคุณแต่งกาย และมีรอยยิ้มที่ดูดี เธออาจจะรู้สึกชื่นชมหากคุณรักษาหุ่นให้ดี อาบน้ำทุกวัน สวมเสื้อผ้าที่สะอาด แปรงฟัน และหวีผมทุกวัน  นี่หมายถึงทำความสะอาดสิ่งที่คุณได้ทำไว้ เช่น โยนเสื้อผ้าที่สกปรกลงในตะกร้าใส่ผ้าใช้แล้ว และทำความสะอาดอ่างล้างหน้า เมื่อคุณโกนหนวดเสร็จ ระมัดระวังกิริยามารยาท การอยู่ร่วมกันกับใครบางคนเป็นเวลานานๆ มันจะทำให้คุณรู้สึกสบายใจ และมั่นคง ซึ่งไม่ควรให้เป็นเช่นนั้น จงมีมารยาทเมื่อคุณมีปฏิกิริยาตอบสนองทางร่างกาย เช่น กล่าวคำขอโทษ เมื่อคุณเรอ หรือผายลม หากคุณมีความสัมพันธ์โดยภรรยาของคุณเป็นหลักในการทำความสะอาดบ้าน ให้คุณลองให้เวลา และมีส่วนร่วมในงานบ้านที่เธอทำ เวลาที่เหลือหลังจากเสร็จงานบ้านในวันนั้น จะช่วยให้เธอสามารถทำอย่างอื่นที่เธอรู้สึกเพลิดเพลินได้ และเธอจะรู้สึกชื่นชมในการที่คุณมีบทบาทในการดูแลความสะอาดบ้านร่วมกันกับเธอ  งานบ้านสามารถหมายถึงการดูแลเลี้ยงดูลูกเล็ก ไม่ว่าจะเป็นการแปรงฟัน พาลูกไปเข้าห้องน้ำ หวีผม แต่งตัว และรับประทานอาหาร เป็นขั้นตอนที่ต้องใช้เวลาเป็นอย่างมาก หากคุณมีส่วนร่วม หรือรับผิดชอบแทนภรรยาของคุณ 2 วันต่อสัปดาห์ เธอจะรู้สึกชื่นชมที่คุณช่วยทำให้เธอมีเวลามากขึ้น และเห็นถึงความเอาใจใส่ในลูกๆ ของคุณ หากการให้อาหาร อาบน้ำตัดขน และพาสุนัขไปเดินเล่นไม่ใช่หน้าที่ความรับผิดชอบของคุณ ให้คุณลองมีส่วนร่วมในการดูแลสุนัข หรือสัตว์เลี้ยงอื่นๆ บ้างบางครั้ง มันจะทำให้ทั้งเธอ และสุนัข หรือสัตว์เลี้ยงอื่นๆ มีความสุข ลองล้างจาน และเครื่องครัว 2–3 คืนต่อสัปดาห์ หรือขัดเช็ดพวกมัน หรือลองซัก และรีดผ้า เพื่อที่เธอจะได้ไม่ต้องทำเอง บอกให้ภรรยาของคุณรู้ว่าคุณรู้สึกชื่นชมงานที่เธอทำมากแค่ไหน การต้องทำงานบ้าน พาลูกๆ ไปทุกที่ และซื้อของกินของใช้เข้าบ้าน ในขณะที่เธอยังต้องทำงานประจำควบคู่กันไม่ใช่เรื่องที่น่าเพลิดเพลินนัก หากคุณไม่ได้มีส่วนร่วมในหน้าที่รับผิดชอบตามที่กล่าวมาเลย จงบอกให้ภรรยาของคุณรู้ว่าคุณประทับใจความสามารถในการจัดการงานต่างๆ ในเวลาเดียวกันของเธอมากแค่ไหน  การรับรู้การทำงานหนักของภรรยาของคุณเป็นเรื่องที่สำคัญ เพราะว่าหากเป็นไปได้เธอควรจะได้รับรางวัล การขึ้นเงินเดือน หรือโปรโมชั่นกับงานบ้านที่เธอทำ เธอสมควรได้รับเครดิตสำหรับการประคับประคองให้ครอบครัวเดินไปข้างหน้า จดจำความเสียสละของภรรยาคุณ โดยการบอกเธอว่า เธอ คือเหตุผลว่าทำไมคุณเรียกที่นี่ว่า “บ้าน” และไม่ใช่ “แค่ที่อยู่อาศัย” นี่จะพิสูจน์ให้เธอเห็นว่าคุณรู้สึกชื่นชมในการที่เธอใส่หัวใจ ความรัก และทักษะในการทำให้ที่นี่เป็นบ้านของคุณมากแค่ไหน สิ่งเล็กๆ น้อยๆ สามารถทำให้เกิดสิ่งใหญ่ๆ ได้ สังเกตเมื่อภรรยาของคุณตัดผมใหม่ สวมใส่เครื่องเพชร หรือเปลี่ยนวัตถุดิบในมื้ออาหารที่รับประทานอยู่เป็นประจำ เธอจะรู้สึกมีความสุขเมื่อรู้ว่าคุณใส่ใจเพียงพอที่จะสังเกตเห็นเมื่อเธอทำบางสิ่งที่แตกต่างออกไป  สิ่งเล็กๆ น้อยๆ อื่นๆ ที่คุณสามารถทำได้ คือการกุมมือภรรยาของคุณ หากคุณออกไปเดินเล่น หรือโอบไหล่เธอเมื่อคุณกำลังดูทีวีอยู่ด้วยกัน “ข้อความแห่งรัก” เล็กๆ น้อยๆ เหล่านี้สื่อให้ภรรยาของคุณรู้ว่าคุณยังคงห่วงใย และมีความสุขที่มีเธอ อย่าลืมที่จะกล่าวคำ “ขอบคุณ!” จำไว้ว่า เพียงเพราะว่าคุณแต่งงานแล้ว ไม่ได้หมายความว่าเธอไม่ใช่ผู้หญิง หรือมนุษย์ การกล่าวคำขอบคุณแสดงให้เห็นถึงความรู้สึกชื่นชมสำหรับการทำงานหนักทั้งหมด การสื่อสารเป็นเรื่องที่จำเป็นที่สุดในการใช้ชีวิตคู่ที่ยาวนาน และมั่นคง การรับฟังเป็นหนึ่งในเครื่องมือที่สำคัญที่สุดสำหรับการทำความเข้าใจความคิด การตัดสินใจ และความสนใจของภรรยาคุณ ในครั้งต่อไป จงเป็นผู้ฟังที่กระตือรือร้นเมื่อเธอต้องการที่จะพูดเกี่ยวกับหลายๆ สิ่งที่เธอโปรดปราน และจงฟังเธออย่างตั้งใจจริงๆ เธอจะรู้สึกชื่นชมคุณ นอกจากนี้ การรับฟังแสดงให้เธอเห็นว่า คุณจริงจังในสิ่งที่เธอจะพูด และไม่ทึกทักเอาเองฝ่ายเดียว  ในระหว่างบทสนทนาทั่วไปให้คุณสบตาเธอ ตั้งใจฟังอย่างไม่วอกแวก และรับรู้ในสิ่งที่เธอกำลังพูด การรับฟังแสดงให้เห็นว่า คุณกำลังพยายามทำความเข้าใจเธอในระดับที่ลึกขึ้น จำไว้ว่าเมื่อคุณออกเดทกับเธอครั้งแรก คุณรู้สึกสนใจในทุกๆ สิ่งที่เธอได้พูดอย่างไร? พยายามจุดติดไฟปรารถนา และทำให้เธอรู้สึกตื่นเต้นกับคุณอีกครั้ง จงแสดงความเห็นอกเห็นใจในสิ่งที่เธอพูด แสดงให้เห็นว่าคุณโฟกัสไปที่เธออย่างจริงจังด้วยภาษากาย และการยืนยันทางคำพูด เช่นเอนตัวเข้าหาเธอเล็กน้อย เมื่อเธอกำลังพูด รักษาระดับการสบตา พยักหน้า จับมือ พูด “ใช่” หรือ “ผมเห็นด้วย” และถามคำถามเมื่อเธอหยุดพูด ความซื่อสัตย์คล้ายคลึงกับความไว้ใจ ซึ่งทั้งสองอย่างเป็นรากฐานของชีวิตสมรสที่มีความสุข และมั่นคงถาวร หากมีการทรยศเกิดขึ้น มันแทบจะเป็นไปไม่ได้ที่จะกู้มันกลับคืนมา จงซื่อสัตย์ต่อภรรยาของคุณทั้งด้านอารมณ์ความรู้สึกและร่างกาย เธอต้องการมันทั้งสองอย่าง  การมีความซื่อสัตย์เป็นสิ่งสำคัญในการบ่งบอกว่าคุณจะอยู่ข้างภรรยาของคุณเสมอทั้งด้านอารมณ์ความรู้สึก และร่างกายเมื่อไหร่ก็ตามที่เธอต้องการคุณ เมื่อมีเหตุฉุกเฉินเกิดขึ้น เธอรู้ว่าคุณจะให้การสนับสนุนเธอด้วยคำพูดดีๆ และการกระทำที่เป็นประโยชน์ ความซื่อสัตย์ หมายถึงคุณรักษาสัญญา ห้ามทำสิ่งใดที่จะทำลายคำพูดของคุณ หรือทำให้ภรรยาของคุณผิดหวัง ให้ความเคารพในจุดอ่อนของภรรยาคุณ และชดเชยจุดอ่อนเหล่านั้นให้เธอ ในขณะที่เธอก็อาจชดเชยจุดอ่อนของคุณด้วยเช่นกัน ความซื่อสัตย์ไม่ใช่เรื่องที่น่าอับอายหรือโมโหเธอเพราะสิ่งนี้ พูดถึงเรื่องดีๆ ของภรรยาคุณให้คนอื่นฟัง มันเป็นเรื่องที่รับได้ในการแบ่งปันความผิดหวังกับเพื่อนที่คุณไว้วางใจ แต่ไม่ควรพูดว่าร้ายภรรยาของคุณให้เพื่อนคุณฟัง คู่ชีวิตที่ซื่อสัตย์ต่อกันจะไม่พูดว่าร้ายเขาหรือเธอลับหลัง การตั้งเป้าหมายระยะยาวเป็นส่วนสำคัญของการวางแผนสำหรับความสัมพันธ์ในระยะยาว ตราบเท่าที่คุณ และภรรยาของคุณร่วมมือกันอย่างสม่ำเสมอในการบรรลุเป้าหมายร่วมกัน มีความเป็นไปได้อย่างมากที่คุณจะอยู่ด้วยกันได้อย่างยาวนาน คุณต้องการที่จะมีบ้านหลังใหญ่ขึ้น หรือต่อเติมส่วนขยายจากบ้านหลังปัจจุบันใช่หรือไม่? คุณต้องการที่จะพักร้อนในต่างแดนที่แตกต่างไปจากที่ที่คุณอยู่ใช่หรือไม่? บางครั้งเป้าหมายเหล่านั้นอาจเลือนรางไป เมื่อคุณทั้งคู่ยุ่งอยู่กับเรื่องใดเรื่องหนึ่ง ให้คุณกับภรรยาของคุณช่วยกันกำหนดเป้าหมายที่คุณทั้งคู่ต้องการบรรลุทั้งในระยะสั้น และระยะยาวใหม่อีกครั้ง  ลองแยกกันคิด และเขียนเป้าหมายของแต่ละคน ทันทีที่คุณทั้งคู่เขียนเป้าหมายเสร็จ ให้นำเป้าหมายดังกล่าวมาเปรียบเทียบกัน เพื่อดูว่ามีสิ่งที่เหมือน หรือคล้ายคลึงกันหรือไม่? และทำให้เป้าหมายเหล่านั้นเป็น “เป้าหมายร่วมกัน” ของคุณทั้งคู่ การจำกัดความเป้าหมายใหม่กับภรรยาของคุณ จะเป็นตัวกำหนดทิศทางที่คุณจะทำในอีกไม่กี่ปีข้างหน้า นี่แสดงให้เธอเห็นว่าคุณใส่ใจเกี่ยวกับความสำเร็จของชีวิตสมรส และพิสูจน์ให้เธอเห็นว่า คุณกำลังวางแผนสำหรับการใช้ชีวิตในระยะยาวร่วมกัน เมื่อคุณแบ่งปันเป้าหมายระยะยาวที่จริงจังกับภรรยาของคุณ คุณจะแสดงออกถึงความเป็นผู้ใหญ่ และความมั่นคง บางสิ่งที่จะทำให้เธอเอาใจใส่คุณได้อย่างลึกซึ้ง ฉลองความสำเร็จ เมื่อคุณบรรลุเป้าหมายของคุณเมื่อเวลาผ่านไป ให้ฉลองความสำเร็จนั้น นี่เป็นสิ่งที่คุณบรรลุผลสำเร็จร่วมกัน และเป็นเหตุการณ์สำคัญที่ควรได้รับรางวัล และการเฉลิมฉลอง ความมั่นคงสามารถหมายถึงหลายๆ สิ่ง เช่น ด้านร่างกาย การเงิน และอารมณ์ความรู้สึก นี่ไม่ได้หมายความถึงให้คุณเข้าโรงยิมเพาะกล้ามเพื่อไว้ปกป้องภรรยาคุณที่บาร์ แต่หมายถึงการยืนยันว่าคุณรักเธอเสมอ โดยการสนับสนุน และอยู่ข้างๆ เธอเมื่อเธอต้องการคุณ  ลงทุนเวลา และความสนใจให้ภรรยา และลูกๆ ของคุณ นี่จะทำให้ภรรยาของคุณรู้สึกมั่นคงมากขึ้นเกี่ยวกับความสัมพันธ์ของคุณ และร่วมมือกับภรรยาของคุณในทุกๆ เรื่องที่คุณทำในครอบครัว มอบความมั่นคงให้กับภรรยาของคุณโดยการยืนยันอย่างมั่นใจ การสื่อสารกับภรรยาของคุณอย่างมั่นใจจะทำให้คุณทั้งคู่รู้สึกพึงพอใจมากขึ้น และรู้สึกถูกเติมเต็มโดยการปรับปรุงความจริงใจทางอารมณ์ความรู้สึกของคุณ แสดงออกความรู้สึกของคุณอย่างชัดเจน ค้นหาความคิดเห็นของภรรยาคุณ และการบอกเธอถึงสิ่งที่คุณต้องการในแบบที่ไม่มีการข่มขู่ แสดงให้ภรรยาของคุณเห็นว่าคุณจะอยู่ข้างๆ เธอทั้งในช่วงเวลาที่ดี และเลวร้าย การเป็นเสาหลักของความเข้มแข็งจะทำให้อนาคตของคุณทั้งคู่มีความมั่นคง แทนที่คุณจะคอยปกป้องเธอ และไม่ยอมให้คนอื่นพูดวิจารณ์เธอไปในทางที่ไม่ดี ให้คุณทำให้เธอรู้สึกถูกปกป้อง และปลอดภัย  เข้าใจเมื่อภรรยาของคุณผ่านช่วงเวลาที่ยากลำบากที่ที่ทำงาน หรือที่บ้าน แน่ใจว่าคุณกอดเธอ และบอกเธอว่าคุณรักเธอ และบอกให้เธอรู้ว่าทุกอย่างจะผ่านไปด้วยดี การใช้เวลาทำสิ่งต่างๆ เหล่านี้จะช่วยให้เธอหันกลับมาตกหลุมรักคุณได้อีกครั้ง นอกจากนี้ จงทำดีต่อผู้อื่น ผู้หญิงชอบที่จะเห็นคนรักของเธอใจดี อดทน และเข้าใจ เมื่อคุณทำสิ่งเหล่านี้กับคนอื่น มันจะช่วยทำให้เธอรู้สึกดีกับคุณ ทุกๆ คนต้องการพื้นที่ แม้แต่ภรรยาของคุณก็เช่นกัน เธออาจต้องรับผิดชอบสองบทบาท ทั้งการดูแลบ้านและต้องทำงานเต็มเวลา ให้พื้นที่เธอโดยการพาลูกๆ ออกไปข้างนอกทั้งวัน และให้อิสระเธอในการทำสิ่งที่เธอต้องการ แม้ว่ามันอาจจะเป็นการนอนดูทีวีอยู่กับบ้านตลอดทั้งวันก็ตาม   กระตุ้นให้ภรรยาของคุณออกไปเที่ยวยามค่ำคืนกับเพื่อนสาวของเธอ เพื่อผ่อนคลาย และมีความสุขโดยปราศจากการวิตกกังวลเกี่ยวกับชีวิตประจำวัน กระตุ้นเธอให้ทำงานอดิเรกที่จะช่วยให้เธอมีสมาธิกับบางสิ่ง นอกเหนือจากการคิดถึงเรื่องครอบครัวอยู่ตลอดเวลา ไม่ว่าคุณจะมีประเด็นปัญหาที่ร้ายแรงที่ต้องการการแก้ไข หรือเพียงแค่ต้องการบุคคลที่สามไว้พูดคุยเกี่ยวกับชีวิตสมรสในแต่ละวันของคุณก็ตาม นักบำบัดชีวิตคู่ หรือที่ปรึกษาด้านชีวิตสมรส เป็นวิธีที่ดี และสามารถแก้ไขข้อขัดแย้งต่างๆ ที่เกิดขึ้นในความสัมพันธ์ของคู่รักได้อย่างมีประสิทธิภาพ การบำบัดเป็นวิธีที่ดีในการสื่อสารกับภรรยาของคุณ และแสดงให้เธอเห็นว่าคุณจริงจังแม้ว่ามันจะเป็นประเด็นปัญหาเล็กๆ น้อยๆ ก็ตาม   การแนะแนวเป็นขั้นตอนเชิงรุกที่กระชับความสัมพันธ์ และทำให้เข้าใจคู่ของคุณได้มากขึ้น ซึ่งคุณสามารถเข้าร่วมกลุ่มได้ตลอดเวลา ไม่ใช่แค่ช่วงที่คุณมีวิกฤตในชีวิตสมรสเท่านั้น การบำบัดสามารถฝึกฝนคุณในการใช้ทักษะที่จำเป็นในการทำให้ชีวิตสมรสของคุณมีความเข้มแข็ง เช่น การสื่อสารแบบเปิด การแก้ปัญหา และวิธีการอธิบายความแตกต่างของความคิดเห็น การเข้าร่วมกลุ่มการแนะแนว จะช่วยให้คุณวิเคราะห์ทั้งด้านดี และร้ายของความสัมพันธ์ของคุณ และแยกแยะแหล่งที่มาของความขัดแย้ง
พูดชมเธอ. เอาอกเอาใจเธอ. เขียนจดหมายรัก. วางแผนการออกเดทที่สุดแสนโรแมนติก. เดินทางระลึกความหลัง. โฟกัสไปที่การมีเซ็กส์ที่มีคุณภาพ. รักษาความสะอาด. ช่วยงานบ้าน. สังเกตงานที่เธอทำ. สังเกตสิ่งเล็กๆ น้อยๆ. รับฟังเธอ. แสดงออกถึงความซื่อสัตย์. กำหนดเป้าหมายร่วมกัน. มอบความรู้สึกของความมั่นคง. เป็นคนที่เข้มแข็งอย่างถูกทำนองคลองธรรม. ให้พื้นที่เธอ. ค้นหาความรักและความสุขผ่านการบำบัด.
https://www.wikihow.com/Make-your-Wife-Fall-in-Love-With-You-Again https://www.wikihow.com/Make-your-Wife-Fall-in-Love-With-You-Again https://www.wikihow.com/Make-your-Wife-Fall-in-Love-With-You-Again
Rekindling Romance Helping Around the House Feeling Good Together